Partasimput

Partasimput (Agonidae) on ahvenkalojen lahkon simppukalojen alalahkoon (Cottoidei) kuuluva kalaheimo, joka esiintyy Atlantin ja Tyynenmeren kylmissä ja lauhkeissa vesissä.

Lajit ja anatomia
Nykyisin partasimppujen heimosta tunnetaan 25 sukua ja 63 lajia. Eschmeyer's Catalogue of Fishes California Academy of Sciences 2026 Heimo jaetaan seitsemään alaheimoon, jotka ovat Agoninae, Anoplagoninae, Bathyagoninae, Bothragoninae, Brachyopsinae,  Hemitripterinae ja Hypsagoninae.  Partasimput ovat 6–42 cm pitkiä pitkänomaisia kaloja, joiden ruumis suippenee pyrstöä kohden. Tyypillisiä piirteitä ovat luulevyjen peittämä ruumis, suun alla sijaitsevat viiksisäikeet ja kookkaat rintaevät. Selkäeviä voi olla yksi tai kaksi. Partasimpuilla ei ole uimarakkoa. Varhaisimmat partasimppufossiilit on ajoitettu eoseenikaudelle. 

Levinneisyys ja elintavat
Suurin osa partasimppulajeista elää Atlantin tai Tyynenmeren pohjoisosissaja Jäämeressä. Kaksi lajia elää Etelä-Amerikan eteläosan lauhkeissa vesissä. Useimmat lajit elävät matalahkossa vedessä, mutta Bathyagonus nigripinnis on syvänveden kala, jota on tavattu aina 1 300 metrin syvyydestä. Partasimppujen ravintoa ovat  äyriäiset ja monisukasmadot.

Lähteet

Luokka:Simppukalat